Document ID: 31983D0573

NEUVOSTON PÄÄTÖS,
tehty 26 päivänä lokakuuta 1983,
vastatoimenpiteistä kansainvälisessä meriliikenteessä (83/573/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan,
sekä katsoo, että
päätösten 78/774/ETY (), 79/4/ETY (), 80/1181/ETY (), 81/189/ETY () ja 82/870/ETY () määräysten mukaisesti perustetun meriliikenteen tietojärjestelmän tulokset sekä eräiden jäsenvaltioiden kokemukset osoittavat, että olisi suotavaa määritellä sopiva yhteisön menettely, jossa asianomaiset jäsenvaltiot voivat kansainvälisen meriliikenteen alalla toteuttaa kolmansiin maihin kohdistuvia vastatoimenpiteitä,
ON TEHNYT TÄMÄN PÄÄTÖKSEN:
1 artikla
Jäsenvaltion, joka kansainvälisen meriliikenteen alalla on toteuttanut tai aikoo toteuttaa kolmansiin maihin kohdistuvia vastatoimenpiteitä, on neuvoteltava muiden jäsenvaltioiden ja komission kanssa päätöksessä 77/587/ETY () määrättyä neuvottelumenettelyä noudattaen.
2 artikla
1. Jäsenvaltioiden on 1 artiklassa tarkoitetun neuvottelumenettelyn yhteydessä pyrittävä toimimaan yhdessä kaikissa vastatoimenpiteissä, joita ne voivat toteuttaa.
2. Neuvosto voi yksimielisesti päättää, että jäsenvaltiot soveltavat yhteisesti sellaisia tarkoituksenmukaisia vastatoimenpiteitä, jotka ovat osa niiden kansallista lainsäädäntöä.
3 artikla
Edellä 1 artiklassa tarkoitettuihin neuvotteluihin ryhtyessään jäsenvaltioiden olisi tarpeen mukaan annettava mahdollisimman tarkat tiedot:
a) kehityksestä, jonka vuoksi vastatoimenpiteet ovat tulleet harkittaviksi;
b) merenkulkualueesta, johon vastatoimenpidettä sovelletaan;
c) merikuljetuspalveluista (esimerkiksi linjaliikenne), johon vastatoimenpiteillä vaikutetaan;
d) toteutettujen tai toteutettavien vastatoimenpiteiden luonteesta;
e) vastatoimenpiteen kestosta;
f) vastatoimenpiteen suhteellisuudesta kärsittyyn vahinkoon nähden.
4 artikla
Jäsenvaltiot saavat soveltaa kansallisia vastatoimenpiteitään yksipuolisesti.
5 artikla
Tämä päätös on osoitettu kaikille jäsenvaltioille.
Tehty Luxemburgissa 26 päivänä lokakuuta 1983.

Labels: 10
8
15